JY LEES NOU Bees voerkraal-boer
BEAN 21/01 4700 74,00
CORN 21/01 2115 32,00
SOYA 21/01 5026,8 101,80
SUNS 21/01 5860 60,00
WEAT 21/01 4555 0,00
WMAZ 21/01 3195 -91,00
YMAZ 21/01 2845 -2,00
2411 keer gelees
Ek sal graag hierdie Blog wil begin om te gesels oor Voerkraal vir beeste:
Die rede is eenvoudig. Voerkraal bestaan uit paar faktore wat dit op die ou einde winsgewend maak of op 'n verlies laat uitloop. Natuurlik wil ons almal graag afskop met 'n voerkraal van 40 000 + beeste, maar in werklikheid is dit net nie hoe dit gbeur nie. Nie een van die groot voerkrale van vandag het uit die staanspoor met soveel beeste begin nie. Ek glo ons kan almal wat betrokke is of wil leer oor voerkrale baat uit 'n gespreksforum rondom 'n voerkraal.
Hier volg 'n paar sub onderwerpe wat aangeroer kan word in die Forum.
1) Infrastruktuur: Watter Infrastruktuur moet in plek wees vir 'n voerkraal. nml krale ... hoe word dit opgedeel, hoe lyk die uitleg. Weeg van diere, hanteringsgeriewe, So met ander woorde hoe lyk 'n voerkraal wat werk in praktyk.
2) Lewende hawe: Hier is een groot doring in my vlees, waar koop mens ordentlike lewende hawe aan teen goeie pryse op gereelde grondslag. Almal weet daar is Veilings, ja en Vendusies waarnatoe gegaan kan word. Kom ons wees reguit, Vendusies is nie altyd die gewenste plek om speenkalwers aan te koop nie, jy mag dalk vir jouself net groter moeilikheid koop as wat jy voor beplan het. So wat is die perfekte grootte om aan te koop vir 'n voerkraal (gewig). Watter rasse werk oor die algemeen in voerkrale, wat is die verskil tussen verse en bulle in die voerkraal?
3) Voer: Ja die groot uitgawe wat ons almal laat terug sak in ons stoel. Watse voer is die beste, watse voer is ideaal? Wat is die regte rantsoene, waar koop ons die voer aan, wat is goeie pryse om na te kyk.
4)Inentings: Voerkraal sit met sy eie geneuk rondom siektes, so wat is die inentings waarsonder jy nie mag gaan nie, hoe gereeld, ens. Dan saam met die subafdeling dink ek kan mens sommer siektes ook doen, aangesien daar altyd iemand is wat vrae het hieroor, wat moet altyd byderhand wees om hierdie diere te help, ens.
5)Slaggereed: Nou ja ons het dit gemaak met die kalf tot op die gewenste gewig, wat is daai gewig, nou moet hierdie kalf geslag word, wat is die voorvereistes nog voor ek die kalf mag laai na die abattoirs, waar is die beste betroubare abattoirs, wat behoort ek betaal te word vir hierdie kalf, moet ek die afval saamgee, moet ek die vel self verkoop, al hierdie vragies.
So vinnige samestelling oor die voerkraal gesselspunte wat ons kan aanknoop. Ek sien uit daarna om saam te gesels....